ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ৪ জানুয়ারীতে মনিপুর ও অসম সফরে যাচ্ছেন
প্রধানমন্ত্রী ইম্ফলে একাধিক প্রকল্পের ভিত্তিপ্রস্তর স্হাপন করবেন
নয়াদিল্লি, ০৪ জানুয়ারী, ২০১৯
প্রধানমন্ত্রী শ্রী নরেন্দ্র মোদী ৪ জানুয়ারীতে মনিপুর ও অসমে সফর করবেন।
মনিপুরে প্রধানমন্ত্রী একটি প্রকল্পের উদ্বোধন ও ভিত্তিপ্রস্তর স্হাপন করবেন। মোরে’তে ইন্টিগ্রেটেড চেকপোস্ট, ডোলাইথাবিতে বাঁধ প্রকল্প, সায়োমবাঙে এফসিআই-এর মজুত ভান্ডার, থাংগালসুরুনগন্ডে কয়েকটি জল সরবরাহ প্রকল্প উদ্বোধনের জন্য শ্রী মোদী ফলক উন্মোচন করবেন।
শিলচর ও ইম্ফলের মধ্যে ৪০০ কেভির ডবল সার্কিট লাইনটি তিনি জাতির উদ্দেশে উৎসর্গ করবেন।
ইম্ফলে ধনমঞ্জুরি বিশ্ববিদ্যালয়ে পরিকাঠামো উন্নয়নে ও ক্রীড়া ব্যবস্হা প্রকল্পের উদ্বোধনী ফলকও প্রধানমন্ত্রী স্হাপন করবেন। এরপর তিনি ইম্ফল পূর্ব জেলার হপ্তাকাঙজেইবুং-এর জনসমাবেশে ভাষণ দেবেন।
অসমে, শিলচরের রামনগরে একটি জনসভায় প্রধানমন্ত্রী ভাষণ দেবেন।
CG/SC/NS
(Visitor Counter : 100
নারীওশিশুবিকাশমন্ত্রক
জাতীয় মহিলা কমিশন মহিলাদের জন্য 'সি ইস এ চেঞ্জ মেকার' নামে একটি প্যান ইন্ডিয়া ক্যাপাসিটি বিল্ডিং কর্মসূচি চালু করেছে
নতুন দিল্লি, ০৭ ডিসেম্বর, ২০২১
তৃণমূল স্তরে মহিলাদের 'নেতৃত্বে' দক্ষতা অর্জন করতে জাতীয় মহিলা কমিশন আজ একটি প্যান ইন্ডিয়া সক্ষমতা বৃদ্ধির কর্মসূচি চালু করেছে। 'সি ইজ এ চেঞ্জ মেকার' নামে এই কর্মসূচিতে গ্রাম পঞ্চায়েত থেকে শুরু করে সংসদ সদস্য এবং রাজনৈতিক স্তরের মহিলা কর্মীদের নিয়ে আসা হবে। এর উদ্দেশ্য মহিলা রাজনৈতিক নেতৃবৃন্দের সক্ষমতা বৃদ্ধি এবং দক্ষতা তৈরি।
মহারাষ্ট্রের থানের রাহামভৌ মহলগি প্রবোধিনী সংস্থার সহযোগিতায় 'সি ইজ এ চেঞ্জমেকার' সিরিজের অধীন প্রথম কর্মসূচীর আজ উদ্বোধন হয়। জাতীয় মহিলা কমিশনের চেয়ারপার্সন শ্রীমতি রেখা শর্মা এর সূচনা করেন। আজ থেকে ৯ ডিসেম্বর পর্যন্ত মিউনিসিপাল কর্পোরেশনের মহিলাদের জন্য তিন দিনের সক্ষমতা বৃদ্ধির কর্মসূচীর আয়োজন করা হয়েছে। এই অনুষ্ঠানের সূচনা করে শ্রীমতি শর্মা বলেন, রাজনীতিতে মহিলাদের অংশগ্রহণ বাড়াতে আরও সময়ের প্রয়োজন এবং কমিশন মহিলাদের সংসদ পর্যন্ত পৌঁছতে সহায়তা করতে বদ্ধপরিকর। তিনি বলেন যে, ' আমরা বিশ্বাস করি যে এই কর্মসূচি প্রত্যেক মহিলাকে উপকৃত করবে, যারা রাজনীতিতে নিজেদের জন্য একটি পরিচয় তৈরি করতে চায়।'
CG/ SB
(Visitor Counter : 114
পরিবেশওঅরণ্যমন্ত্রক
শষ্যের অবশিষ্টাংশ পোড়ানো সংক্রান্ত নির্দেশিকা
নয়াদিল্লী, ৪ এপ্রিল, ২০২২
জাতীয় রাজধানী ও সন্নিহিত অঞ্চলে বাতাসের গুণমান সংক্রান্ত ব্যবস্থাপনার প্রেক্ষিতে কমিশন দূষণের বিষয়টির ওপর নজরদারি চালাচ্ছে। পাঞ্জাব, হরিয়ানা, উত্তরপ্রদেশ এবং রাজস্থান ও জাতীয় রাজধানী অঞ্চল দিল্লীতে শষ্যের অবশিষ্টাংশ পোড়ানো নিয়ন্ত্রণ করতে এর জন্য কমিশন কিছু নির্দেশিকা জারি করেছে। কমিশনের ২০২১এর ১৬ই সেপ্টেম্বর প্রকাশিত নির্দেশাবলী পাঞ্জাব, হরিয়ানা, উত্তরপ্রদেশ, রাজস্থান ও জাতীয় রাজধানী অঞ্চল দিল্লীকে যথাযথভাবে মেনে চলার পরামর্শ দিয়েছে।
এছাড়াও পাঞ্জাব, হরিয়ানা, উত্তরপ্রদেশ এবং জাতীয় রাজধানী অঞ্চল দিল্লীতে শষ্যের অবশিষ্টাংশ তুলে ফেলার জন্য প্রযুক্তি ব্যবহারে উৎসাহ দিচ্ছে। এর মধ্য দিয়ে সংশ্লিষ্ট রাজ্যগুলি ফসলের অবশিষ্টাংশ যাতে না পোড়ান সেটি নিশ্চিত করা হবে। বাতাসের গুণমান এবং আবহাওয়ার পূর্বাভাস সংক্রান্ত উদ্যোগগুলি এর মধ্য দিয়ে কার্যকর হচ্ছে। তথ্য অনুযায়ী ২০২০ ও ২০২১ সালে দিল্লীতে বায়ু দূষণের ১৩ শতাংশ কারণ বায়োমাস বা জৈব সামগ্রী পোড়ান বলে শনাক্ত করা হয়েছে। ২০২০ এবং ২০২১ সালে এর পরিমাণ যথাক্রমে ৪২ শতাংশ এবং ৪৮ শতাংশে পৌঁছেছে। ক্ষেতে শষ্যের অবশিষ্টাংশ পোড়ানোর জন্য যে বায়ু দূষণ তার পরিমাণ পাঞ্জাবে ১৪ শতাংশ হ্রাস পেয়েছে। অন্যদিকে হরিয়ানায় তা ৬৬.৩ শতাংশ বেড়েছে। তবে পাঞ্জাব এবং হরিয়ানাকে একত্র করলে সেক্ষেত্রে দূষণের হার সার্বিকভাবে ১০ শতাংশ হ্রাস পেয়েছে।
ধান চাষের পর খড় দেশের বেশিরভাগ অংশে গৃহপালিত পশুদের খাওয়ানো হয়। তবে ইউরিয়া প্রয়োগে এই খড়কে পুষ্টিকর খাদ্য হিসেবে প্রাণীদের খাওয়ানো যেতে পারে। খড়ের মধ্যে সিলিকা প্রচুর পরিমাণে থাকায় কাগজ কলে এটি কাঁচামাল হিসেবে ব্যবহার করা যায়না। আইসিএআর-এর একটি কমিটি কারিগরি বিভিন্ন দিক বিবেচনা করে দেখেছে শষ্যের অবশিষ্টাংশ না পুড়িয়ে অন্য নানাভাবে কাজে লাগালে তা অর্থ উপার্জনে সহায়ক হতে পারে।
লোকসভায় আজ এক প্রশ্নের লিখিত জবাবে এই তথ্য জানিয়েছেন পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী কুমার চৌবে।
CG/CB/NS
(Visitor Counter : 96
অর্থমন্ত্রক
পশ্চিমবঙ্গ ও আসামে আয়কর দপ্তরের তল্লাশি অভিযান
নয়াদিল্লি, ১৬ মে, ২০২৩
উত্তরবঙ্গের এক ব্যবসায়ী গোষ্ঠীর কার্যালয়ে আয়কর দপ্তর তল্লাশি অভিযান চালায়। এই গোষ্ঠীর মালিকের রাজনৈতিক যোগসূত্র রয়েছে। ব্যবসায়ীর ঘনিষ্ঠ সহযোগীর বাড়ি এবং কার্যালয়েও তল্লাশি চালানো হয়। এই গোষ্ঠীর রাইস ব্র্যান তেল, সরষের তেল, ডি-অয়েলড রাইস ব্র্যান, বিভিন্ন ধরনের কেমিকেল ও রিয়েল এস্টেট প্রভৃতির ব্যবসা রয়েছে। পশ্চিমবঙ্গের উত্তর দিনাজপুর, দক্ষিণ দিনাজপুর, মালদা, কলকাতা, শিলিগুড়ি এবং আসামের গুয়াহাটি সহ সব মিলিয়ে ২৩টি জায়গায় এই তল্লাশি অভিযান চালানো হয়।
এই তল্লাশি থেকে জানা গেছে যে ভোজ্য এবং ডি-অয়েলড রাইস ব্র্যান তেলের উৎপাদন এবং নগদ বিক্রির ক্ষেত্রে তথ্য গোপন করা হয়েছিল। বেশ কিছু নগদ লেনদেনের তথ্য গোপন করা হয়েছিল। নগদ লেনদেনের হাতে লেখা কাগজ, নথিপত্র এবং ডিজিটাল বিভিন্ন প্রামাণ্য নথি বাজেয়াপ্ত করা হয়েছে। প্রাথমিক তদন্তে ৪০ কোটি টাকার বেশি হিসেব বহির্ভূত লেনদেনের হদিশ মিলেছে।
এই গোষ্ঠীর ঘনিষ্ঠ এক ব্যবসায়ীর বাড়িতেও এই তল্লাশি চালানো হয়। তিনি মালদা জেলার কৃষি সংক্রান্ত পণ্যের রপ্তানির সঙ্গে যুক্ত। প্রায় ১৭ কোটি টাকা মূল্যের জমি নগদে কেনার নথি তাঁর কাছে পাওয়া গেছে। এছাড়া, প্রায় ১০০ কোটি টাকার বেশি হিসেব বহির্ভূত অর্থের রশিদ পাওয়া গেছে।
এই তল্লাশিতে ১.৭৩ কোটি টাকা হিসেব বহির্ভূত অর্থ বাজেয়াপ্ত করা হয়েছে। এছাড়া, ১ কোটি টাকার বেশি মূল্যের হিসেব বহির্ভূত অলঙ্কারও বাজেয়াপ্ত করা হয়েছে।
(PG/MP/DM/
প্রতিরক্ষামন্ত্রক
ভারতীয় নৌবাহিনীর জাহাজ আইএনএস সহ্যাদ্রি ১৩ থেকে ১৬ আগস্ট ফিজি-র সুভা সফর করবে
নয়াদিল্লি, ১৩ আগস্ট, ২০১৮
ফিজির সঙ্গে দ্বিপাক্ষিক সম্পর্ক আরও শক্তিশালী করার লক্ষ্যে ভারতীয় নৌবাহিনীর জাহাজ আইএনএস সহ্যাদ্রি শুভেচ্ছা সফরে আজ সকালে সুভা-য় গিয়ে পৌঁছেছে। হাওয়ায়-এ রিমপ্যাক ২০১৮-তে অংশগ্রহণের পর ভারতে ফেরার পথে নৌবাহিনীর এই জাহাজটি সেখানে গেছে। এই সফরকালে দু-দেশের নৌসেনা কর্মীদের মধ্যে পেশাদার পর্যায়ে আলাপ-আলোচনা হবে। এবং ১৪ আগস্ট জাহাজটিকে সকলের জন্য খুলে দেওয়া হবে। ১৫ আগস্ট ফিজি সরকারের সঙ্গে যৌথ উদ্যোগে সুভার রাতু সুকুনা পার্কে একটি মেডিক্যাল ক্যাম্পের আয়োজন করা হবে। দুদেশের চিকিৎসকরা ঐ ক্যাম্পে স্বাস্হ্য পরীক্ষা করবেন। ঐদিনই দুদেশের নৌসেনার ব্যান্ড সাংস্কৃতিক অনুষ্ঠান পরিবেশন করবে। ১৪ আগস্ট নৌসেনা আধিকারিক এবং ভারতীয় হাই কমিশনের আধিকারিকরা বৃক্ষরোপন অনুষ্ঠানে অংশ নেবেন। ১৫ আগস্ট সুভা বন্দরে ভারতের ৭২তম স্বাধীনতা দিবস উদযাপন অনুষ্ঠানে এই জাহাজটি অংশ নেবে।
CG/PB/NS/…
(Visitor Counter : 56
প্রধানমন্ত্রীরদপ্তর
মধ্যপ্রদেশের বেতুল-এ দুর্ঘটনায় প্রাণহানির খবরে প্রধানমন্ত্রীর শোক প্রকাশ
পিএমএনআরএফ থেকে দুর্ঘটনায় ক্ষতিগ্রস্তদের এককালীন অর্থ সাহায্যের ঘোষণা
নয়াদিল্লি, ০৪ নভেম্বর, ২০২২
প্রধানমন্ত্রী শ্রী নরেন্দ্র মোদী মধ্যপ্রদেশের বেতুল-এ দুর্ঘটনায় প্রাণহানির খবরে গভীর শোক ব্যক্ত করেছেন। তিনি দুর্ঘটনায় ক্ষতিগ্রস্তদের প্রধানমন্ত্রীর জাতীয় ত্রাণ তহবিল থেকে এককালীন অর্থ সাহায্যের ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে;
“মধ্যপ্রদেশের বেতুল-এ দুর্ঘটনায় প্রাণহানির খবরে আমি মর্মাহত। স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি। নিহতদের নিকট আত্মীয়কে পিএমএনআরএফ থেকে এককালীন ২ লক্ষ টাকা অর্থ সাহায্য দেওয়া হবে। আহতদের দেওয়া হবে ৫০ হাজার টাকা: প্রধানমন্ত্রী”
PG/CB/NS
(
অর্থমন্ত্রক
প্রযুক্তি ব্যবহারের মাধ্যমে জীবনযাপনের মানোন্নয়নে সরকার সচেষ্ট
নয়াদিল্লি, ০৫ জুলাই, ২০১৯
সাধারণ মানুষের জীবনযাত্রার মানোন্নয়নে সরকার সচেষ্ট। ডিজিটাল পদ্ধতিতে লেনদেন সর্বত্রই সাদরে স্বীকৃতি পাচ্ছে। সরকারও ডিজিটাল লেনদেনে অগ্রাধিকার দিচ্ছে। জীবনযাপনে মানোন্নয়ন সুনিশ্চিত করতে প্রযুক্তির ব্যবহার একটি কার্যকর পদ্ধতি। সংসদে আজ ২০১৯-২০’র কেন্দ্রীয় বাজেট পেশ করে একথা বলেন অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন।
তিনি আরও জানান, প্রধানমন্ত্রী শ্রমযোগী মানধন যোজনায় প্রায় ৩০ লক্ষ শ্রমিক সামিল হয়েছেন। এই কর্মসূচির আওতায় অসংগঠিত ও অপ্রচলিত ক্ষেত্রের সঙ্গে যুক্ত কোটি কোটি শ্রমিককে ৬০ বছর বয়স অতিক্রম করলে মাসিক তিন হাজার টাকা পেনশন হিসাবে দেওয়ার সংস্থান রয়েছে। প্রধানমন্ত্রী আমেদাবাদে গত ৫ই মার্চ এই কর্মসূচির সূচনা করেন।
সহজে এবং মর্যাদার সঙ্গে উন্নত মানের জীবনযাপনের জন্য দূষণমুক্ত পরিবেশ এবং সুস্থায়ী শক্তির ব্যবহার অত্যন্ত গুরুত্বপূর্ণ। এ প্রসঙ্গে শ্রীমতী সীতারমন বলেন, পরিবারে এলইডি আলোর বিপুল ব্যবহারে উৎসাহ দিতে যে কর্মসূচি গ্রহণ করা হয়েছিল, তার ফলস্বরূপ দেশে প্রচলিত বাতি ও সিএফএল আলোর ব্যবহার কমে এসেছে। উজালা যোজনার মাধ্যমে প্রায় ৩৫ কোটি এলইডি ল্যাম্প বন্টন করা হয়েছে। এর ফলে, বিদ্যুতের খরচ কমিয়ে বার্ষিক ১৮ হাজার ৩৪১ কোটি টাকা সাশ্রয় হয়েছে। ভারতে শীঘ্রই প্রচলিত বাতির ব্যবহার বন্ধ হবার পথে। সিএফএল বাতির ব্যবহারও প্রায় কমে এসেছে। এলইডি বাল্বের পাশাপাশি, দেশে সৌরবিদ্যুৎ - চালিত স্টোভ এবং ব্যাটারি চার্জারের ব্যবহার বাড়ানোর ওপর গুরুত্ব দেওয়া হচ্ছে বলেও মন্ত্রী জানান।
রেল স্টেশনগুলির আধুনিকীকরণের জন্য এ বছর এক গুরুত্বপূর্ণ কর্মসূচি গ্রহণ করা হবে, সাধারণ নাগরিকদের জন্য রেলযাত্রা সুখকর এবং সন্তোষজনক হয়ে উঠবে।
CG/BD/SB
(Visitor Counter : 108
প্রধানমন্ত্রীরদপ্তর
ডঃ বাবাসাহেব আম্বেদকারের জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ১৪ই এপ্রিল, ২০২২
প্রধানমন্ত্রী শ্রী নরেন্দ্র মোদী ডঃ বাবাসাহেব আম্বেদকারের জন্মদিনে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন,
“ডঃ বাবাসাহেব আম্বেদকারের জন্মদিনে তাঁকে শ্রদ্ধা জানাই। ভারতের উন্নয়নে তাঁর অবদান অনস্বীকার্য। আজকের এই দিনে দেশের জন্য যে তাঁর স্বপ্ন ছিল, তা পূরণের জন্য আমরা আবারো অঙ্গীকার করছি।“
CG/CB/
(
কর্পোরেটবিষয়সংক্রান্তমন্ত্রক
ইনস্টিটিউট অফ কস্ট অ্যাকাউন্টেন্টস অফ ইন্ডিয়ার সঙ্গে বৃটেনের অ্যাসোসিয়েশন অফ চার্টার্ড সার্টিফাইড অ্যাকাউন্টেন্টস-এর চুক্তি স্বাক্ষরের অনুমোদন দিলো কেন্দ্রীয় মন্ত্রিসভা
নতুন দিল্লি, ০৮ জুলাই, ২০২১
প্রধানমন্ত্রী শ্রী নরেন্দ্র মোদির পৌরহিত্যে আজ কেন্দ্রীয় মন্ত্রিসভা
ইনস্টিটিউট অফ কস্ট অ্যাকাউন্টেন্টস অফ ইন্ডিয়ার সঙ্গে বৃটেনের অ্যাসোসিয়েশন অফ চার্টার্ড সার্টিফাইড অ্যাকাউন্টেন্টস-এর চুক্তি স্বাক্ষরের অনুমোদন দিয়েছে।
এই সমঝোতা পত্রের মাধ্যমে জ্ঞানের আদান-প্রদান যেমন হবে তেমনি, গবেষণা সংক্রান্ত বিষয় ও প্রকাশনাগুলির বিনিময়ের মাধ্যমে উভয় দেশেরই সুবিধা হবে।
এই চুক্তি সম্পাদনের মাধ্যমে উভয় পক্ষই খরচ হিসাবরক্ষণ বা কষ্ট অ্যাকাউন্টেসি পেশার সঙ্গে যুক্ত ক্ষেত্রে পারস্পরিক গবেষণার সুযোগ পাবে। প্রযুক্তিগত ক্ষেত্রেও এই সমঝোতা চুক্তি পেশাদারদের কাছে সুবিধাজনক হবে। কস্ট অ্যাকাউন্টেন্টদের কর্মসংস্থান বাড়িয়ে তুলবে।
এই চুক্তি অনুযায়ী, একটি ইনস্টিটিউটের সদস্যরা ন্যূনতম যোগ্যতা অর্জন করে পাশ করার পর অন্য ইনস্টিটিউটেরও সদস্য হতে পারবেন। পেশাদার ক্ষেত্রে তাঁদের গতিবিধি উভয় দেশের মধ্যে বহাল থাকবে।
ইনস্টিটিউট অফ কস্ট অ্যাকাউন্টেন্টস অফ ইন্ডিয়া ১৯৪৪ সালে প্রতিষ্ঠিত হয়। কোম্পানি আইন অনুযায়ী এটি একটি নিবন্ধভুক্ত সংস্থা।১৯৫৯ সালের ২৮ মে সংসদে গৃহীত বিশেষ আইনের মাধ্যমে এই সংস্থাটিকে কস্ট অন্ড ওয়ার্কস অ্যাকাউন্টেস আইনের আওতায় আনা হয়।
এটি ভারতের একমাত্র বৈধ কস্ট এন্ড ওয়ার্ক্স অ্যাকাউন্টান্সি সংস্থা।
অন্যদিকে, বৃটেনের অ্যাসোসিয়েশন অব চার্টার্ড সার্টিফাইড অ্যাকাউন্টেন্টস ১৯০৪ সালে প্রতিষ্ঠিত হয়। পরবর্তীকালে ১৯৪৭ সালে তা রয়েল চার্টার- এর অন্তর্ভুক্ত হয়। এটি বৃটেনের একটি পেশাদার হিসাবরক্ষক সংস্থা। যার সদস্য সংখ্যা ২ লক্ষ ২৭ হাজার। এছাড়া বিশ্বব্যাপী ৫ লক্ষ ৪৪ হাজার ভবিষ্যতের সদস্য রয়েছে।
CG/SB
(Visitor Counter : 119
নির্বাচনকমিশন
ভারতের উপ-রাষ্ট্রপতি পদের জন্য নির্বাচন
নয়াদিল্লি, ৫ জুলাই, ২০২২
রাষ্ট্রপতি ও উপ-রাষ্ট্রপতি নির্বাচন আইন, ১৯৫২-র ৪ নং ধারার ১ নং উপ-ধারা অনুযায়ী নির্বাচন কমিশন ভারতের উপ-রাষ্ট্রপতি পদে নির্বাচনে মনোনয়নপত্র দাখিলের জন্য বিজ্ঞপ্তি জারি করেছে। আমি এই নির্বাচনের রিটার্নিং অফিসার উৎপল কুমার সিং জানাচ্ছি যে –
১) মনোয়নপত্রটি প্রার্থী বা তাঁর কোনও সমর্থক দ্বারা নতুন দিল্লির সংসদ ভবনের একতলার ১৮ নম্বর ঘরে ১৯ জুলাইয়ের মধ্যে বেলা ১১টা থেকে ৩টে পর্যন্ত জমা দিতে হবে। কোনও কারণে রিটার্নিং অফিসার উপস্থিত না থাকলে সহকারি রিটার্নিং অফিসার শ্রী পি সি ত্রিপাঠীর কাছে তা জমা দেওয়া যাবে।
২) প্রতিটি মনোনয়নপত্রের সঙ্গে ঐ সংসদীয় ক্ষেত্রের ভোটদাতার সূচি যেখানে কিনা ঐ প্রার্থীর নাম ভোটদাতা হিসেবে নথিভুক্ত আছে, সেই কাগজটি জমা দিতে হবে।
৩) প্রত্যেক প্রার্থীকে ১৫ হাজার টাকা জমা দিতে হবে। মনোনয়ন দাখিলের সময় নগদে রিটার্নিং অফিসারের কাছে এই অর্থ জমা দেওয়া যেতে পারে অথবা রিজার্ভ ব্যাঙ্ক অফ ইন্ডিয়া বা সরকারি ট্রেজারিতেও টাকা জমা দেওয়া যাবে। সেক্ষেত্রে জমা দেওয়ার রসিদ মনোয়নপত্রের সঙ্গে জুড়ে দিতে হবে।
৪) মনোনয়নপত্রগুলি উপরোক্ত স্থান থেকে সংগ্রহ করা যাবে।
৫) বাতিল হওয়া মনোনয়নপত্র ছাড়া অন্য মনোনয়নপত্রগুলি ২০ জুলাই, বুধবার বেলা ১১টায় নতুন দিল্লির সংসদ ভবনের দ্বিতলে ৬২ নম্বর ঘরে নিয়ে যাওয়া হবে।
৬) প্রার্থী পদ প্রত্যাহারের বিষয়ে প্রার্থীকে বা তাঁর কোনও সমর্থককে চিঠি দিতে হবে ২২ জুলাই, ২০২২ বেলা ৩টের আগে।
৭) যদি নির্বাচনে প্রতিদ্বন্দ্বিতার প্রয়োজন হয়, তবে ৬ আগস্ট, শনিবার সকাল ১০টা থেকে বিকেল ৫টা পর্যন্ত ভোট নেওয়া হবে।
PG/PM/DM
(Visitor Counter : 145
প্রধানমন্ত্রীরদপ্তর
নবরাত্রির প্রথম দিনে প্রধানমন্ত্রীর শুভেচ্ছা
নতুনদিল্লি, ১৭ই অক্টোবর, ২০২০
প্রধানমন্ত্রী শ্রী নরেন্দ্র মোদী নবরাত্রির সূচনায় জনসাধারণকে তাঁর শুভেচ্ছা জানিয়েছেন।
প্রধানমন্ত্রী বলেছেন, “নবরাত্রির প্রথম দিনে মা শৈলপুরীকে প্রণাম জানাই। তাঁর আশীর্বাদে আমাদের গ্রহর সকলে সুরক্ষিত, সুস্বাস্থ্যর অধিকারী ও সমৃদ্ধশালী হয়ে উঠুক। আমরা সমাজের দরিদ্র ও পিছিয়ে পরা মানুষদের জীবনে যাতে ইতিবাচক পরিবর্তন নিয়ে আনতে পারি, দেবী আমাদের সেই শক্তি দিন।“
CG/CB
(
তথ্যওসম্প্রচারমন্ত্রক
ভারতের স্বাধীনতা সংগ্রামের উপর ভিত্তি করে অনলাইন শিক্ষামূলক গেম ‘আজাদি কোয়েস্ট’ – এর সূচনা করছে পিআইবি কলকাতা
কলকাতা, ০৭ সেপ্টেম্বর, ২০২২
‘আজাদি কা অমৃত মহোৎসব’ উদযাপনের অঙ্গ হিসাবে কেন্দ্রীয় তথ্য ও সম্প্রচার মন্ত্রক সম্প্রতি দুটি অভিনব মোবাইল গেম ‘আজাদি কোয়েস্ট: ম্যাচ ৩ পাজল’ এবং ‘আজাদি কোয়েস্ট: হিরোজ অফ ভারত’ এনেছে। আগামী বুধবার প্রেস ইনফরমেশন ব্যুরো কলকাতা এই গেমগুলি শহরে চালু করতে চলেছে।
‘আজাদি কোয়েস্ট’ – এই অনলাইন শিক্ষামূলক মোবাইল গেম – এর সিরিজ দেশের স্বনামধন্য ও বহু অনামী স্বাধীনতা সংগ্রামীদের কুর্নিশ জানানোর কেন্দ্রীয় সরকারের প্রয়াসের একটি অঙ্গ।
পিআইবি পূর্বাঞ্চলীয় মহানির্দেশক শ্রী ভূপেন্দ্র কাইন্থোলা বলেছেন, দেশের স্বাধীনতা লাভে আমাদের স্বাধীনতা সংগ্রামে এবং প্রচারের আলোয় না থাকা নায়কদের অবদানের স্বীকৃতি দিতে কেন্দ্রীয় সরকার যে উদ্যোগ নিয়েছে, এই গেমগুলি তারই প্রয়াস।
প্রসঙ্গত, প্রধানমন্ত্রী শ্রী নরেন্দ্র মোদী ২০২১ সালের ২৪ জুন ‘টয়কাথন’ – এ অংশগ্রহণকারী প্রতিযোগীদের সঙ্গে আলাপচারিতায় বলেছিলেন, “দেশের স্বাধীনতা সংগ্রামীদের শৌর্য্য, নেতৃত্ব এবং বীরত্বের কাহিনীকে মোবাইল গেমের সাহায্যে ক্রীড়ায় পরিণত করা সম্ভব। সকলকে আনন্দ দিতে এবং জানাতে তাই আকর্ষণীয় ও মতবিনিময়ের সুযোগ সম্বলিত গেম তৈরি করার প্রয়োজন রয়েছে”।
কেন্দ্রীয় তথ্য ও সম্প্রচার মন্ত্রকের অন্তর্গত পাবলিকেশনস্ ডিভিশন এবং ইতিহাস গবেষণা সম্পর্কিত ভারতীয় পর্ষদ ইংরাজী ও হিন্দিতে এই অ্যাপ – এ ঐতিহাসিক তথ্যগুলি প্রদান করেছে। স্বাধীনতা সংগ্রাম সম্পর্কিত এই তথ্যগুলি অনায়াসেই শিক্ষার্থীরা খেলার মাধ্যমে জানতে পারবে। সিরিজের প্রথম দুটি খেলা ‘আজাদি কোয়েস্ট’ ভারতের স্বাধীনতা সংগ্রাম সম্পর্কিত। এর মাধ্যমে খেলাচ্ছলে শিক্ষার্থীরা স্বাধীনতা সংগ্রামের বিভিন্ন অজানা তথ্য জানতে পারবে।
এই অনলাইন শিক্ষামূলক মোবাইল গেমটি প্রস্তুত করা হয়েছে জিঙ্গা ইন্ডিয়া সংস্থার সহযোগিতায়।
‘আজাদি কোয়েস্ট: ম্যাচ ৩ পাজল’ একটি খুব সহজ খেলা। এর মাধ্যমে গেমে অংশগ্রহণকারীরা ১৮৫৭ থেকে ১৯৪৭ সালের মধ্যে ভারতের স্বাধীনতা সংগ্রামের সচিত্র ইতিহাস জেনে নিতে পারবেন অনায়াসেই। ৪৯৫টি পর্বের এই খেলায়, খেলা যত এগোবে, শিক্ষার্থীরা মোট ৭৫টি ট্রিভিয়া কার্ড জিততে পারবে।
‘আজাদি কোয়েস্ট: হিরোজ অফ ভারত’ একটি ক্যুইজ। এই খেলায় অংশগ্রহণকারীদের ভারতের স্বাধীনতা সংগ্রাম সম্পর্কিত ৭৫০টি প্রশ্নের উত্তর দিতে হবে ৭৫টি পর্যায়ে এবং একই সঙ্গে ৭৫টি ‘আজাদি বীর’ কার্ডের সাহায্যে দেশের বহু অনামী স্বাধীনতা সংগ্রামী সম্পর্কে পড়ুয়াদের তথ্য জানা সম্ভব হবে। এটি সোশ্যাল মিডিয়াতেও শেয়ার করা যাবে।
এই গেমগুলির সঠিকভাবে খেলতে পারলে প্রত্যেক মাসে পুরস্কার জয়ের সম্ভাবনা রয়েছে এবং এরসঙ্গে যাঁরা ‘আজাদি কোয়েস্ট’ খেলাটি সম্পূর্ণ করতে পারবেন, তাঁদের একটি শংসাপত্রও দেওয়া হবে।
আইওএস এবং অ্যান্ড্রয়েড মোবাইলে গেমগুলি ডাউনলোড করা যাবে। আইওএস মোবাইলে ডাউনলোড করতে হলে https://apps.apple.com/us/app/azadi-quest-match-3-puzzle/id1633367594 এবং অ্যান্ড্রয়েড মোবাইলে ডাউনলোড করতে হলে https://play.google.com/store/apps/details?id=com.zynga.missionazaadi. – লিঙ্কে ক্লিক করুন। হিরোজ অফ ভারত ডাউনলোড করতে হলে আইওএস মোবাইলের জন্য লিঙ্ক হ’ল - https://apps.apple.com/us/app/heroes-of-bharat/id1634605427 এবং অ্যান্ড্রয়েড মোবাইলের জন্য লিঙ্ক হ’ল - https://play.google.com/store/apps/details?id=com.zynga.heroes.of.bharat।
অনুষ্ঠানে পিআইবি কলকাতার অতিরিক্ত মহানির্দেশক শ্রীমতী জেন নামচু, যুগ্ম অধিকর্তা শ্রী পার্থ ঘোষ সহ ঊর্ধ্বতন আধিকারিকরা ছাড়াও কলকাতা প্রেস ক্লাবের সভাপতি শ্রী স্নেহাশিষ সুর উপস্থিত ছিলেন।
PG/CB/SB
(Visitor Counter : 101
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৪৫ কোটি ১৬ লক্ষ ছাড়িয়েছে
দেশে গত ২৪ ঘন্টায় ৫৮ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২২ হাজার ৭৭৫
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৪ হাজার ৭৮১
সাপ্তাহিক-ভিত্তিতে আক্রান্তের হার ১.১০ শতাংশ
নতুন দিল্লি, ১ জানুয়ারি, ২০২২
দেশে গত ২৪ ঘন্টায় ৫৮ লক্ষ ১১ হাজার ৪৮৭টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৪৫ কোটি ১৬ লক্ষ ২৪ হাজার ১৫০।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৮৭,৯১১
|
|
দ্বিতীয় ডোজ
|
|
৯৭,১৪,২০৮
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৮৫,৭৪৮
|
|
দ্বিতীয় ডোজ
|
|
১,৬৯,০০,৩৩৮
|
|
১৮-৪৪ বছর বয়সী
|
|
প্রথম ডোজ
|
|
৪৯,৯৯,৮০,৫৬৭
|
|
দ্বিতীয় ডোজ
|
|
৩৩,৩৭,৯০,৮৩৬
|
|
৪৫-৫৯ বছর বয়সী
|
|
প্রথম ডোজ
|
|
১৯,৪৬,৩৪,৪৮২
|
|
দ্বিতীয় ডোজ
|
|
১৫,০৯,৬৫,২১৩
|
|
৬০ বছরের বেশি বয়সী
|
|
প্রথম ডোজ
|
|
১২,১৪,৬৯,০২৫
|
|
দ্বিতীয় ডোজ
|
|
৯,৫৩,৯৫,৮২২
|
|
মোট
|
|
১,৪৫,১৬,২৪,১৫০
দেশে গত ২৪ ঘন্টায় করোনা মুক্ত হয়েছেন ৮ হাজার ৯৪৯ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৪২ লক্ষ ৭৫ হাজার ৩১২।
জাতীয় স্তরে সুস্থতার হার বর্তমানে ৯৮.৩২ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১৮৭ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ২২ হাজার ৭৭৫।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৪ হাজার ৭৮১। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৩০ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১১ লক্ষ ১০ হাজার ৮৫৫টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৬৭ কোটি ৮৯ লক্ষ ৮৯ হাজার ১১০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ১.১০ শতাংশ। একইভাবে, দৈনিক-ভিত্তিতে আক্রান্তের হার ২.০৫ শতাংশ।
(CG/BD/AS/
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের ৯৭ কেজি ফ্রিস্টাইল কুস্তিতে ব্রোঞ্জ পদক জয়ী দীপক নেহরা’কে প্রধানমন্ত্রীর শুভেচ্ছা
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহামে কমনওয়েলথ ক্রীড়া প্রতিযোগিতায় পুরুষদের ৯৭ কেজি ফ্রিস্টাইল কুস্তিতে ব্রোঞ্জ পদক জয়ী দীপক নেহরা’কে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “আরেকজন কুস্তিগীর, ভারতের আরেক রত্ন! কমনওয়েলথ ক্রীড়া প্রতিযোগিতায় ফ্রিস্টাইল কুস্তিতে দীপক নেহরার ব্রোঞ্জ পদক জয়ে আমি আনন্দিত। দীপক তাঁর সাহস ও নিষ্ঠার প্রমাণ দিয়েছেন। আগামী দিনে তাঁর আরও সাফল্য কামনা করি #Cheer4India"
PG/CB/SB
(
তথ্যওসম্প্রচারমন্ত্রক
মেদিনীপুরের এফওবি-র সুসংহত কম্যুনিকেশন এবং আউটরিচ কর্মসূচির আয়োজন
কলকাতা, ০৬ ফেব্রুয়ারি, ২০২০
মেদিনীপুরের ফিল্ড আউটরিচ ব্যুরো  দোসরা ও তেসরা ফেব্রুয়ারি খড়্গপুর আইআইটি’র এনএসএস শাখার সহযোগিতায় ‘এক ভারত, শ্রেষ্ঠ ভারত’ শীর্ষক দু’দিনের সুসংহত কম্যুনিকেশন এবং আউটরিচ কর্মসূচির আয়োজন করে।
খড়্গপুর আইআইটি’র এনএসএস শাখা নিয়মিত খড়্গপুর ব্লকের গ্রামগুলিতে বিভিন্ন বিদ্যালয় পরিদর্শন করে নানা সামাজিক কাজ করে থাকে। এদের মধ্যে বেশিরভাগ ছাত্রই সমাজে আর্থিকভাবে পিছিয়ে পড়া শ্রেণীর। এই সমস্ত প্রান্তিক ছাত্রদের ভারতের বৈচিত্র্য ও সাংস্কৃতিক ঐক্য সম্পর্কে অবহিত করতে মেদিনীপুরে এফওবি সুসংহত কম্যুনিকেশন ও আউটরিচ কর্মসূচি আয়োজন করে, যাতে তারা আলোচনায় অংশ নিতে পারে। আইআইটি খড়্গপুরের ছাত্ররা পোস্টার অঙ্কন প্রতিযোগিতাতেও অংশ নেয়। এনএসএস – এর ছাত্র স্বেচ্ছাসেবকরা এই দু’দিনের অনুষ্ঠানটি আয়োজনে সক্রিয় অংশ নেয়। এছাড়াও, শিক্ষক ও অশিক্ষক কর্মীদের পরিবারের লোকজন এই অনুষ্ঠানে যোগ দেন।
প্রথম দিন, অর্থাৎ দোসরা ফেব্রুয়ারি নিকটবর্তী গ্রামগুলির বিদ্যালয়ের ছাত্রছাত্রীদের জন্য বসে আঁকো প্রতিযোগিতার আয়োজন করা হয়, খড়্গপুর আইআইটি’র ছাত্রছাত্রীরা পোস্টার অঙ্কনে অংশ নেয়। আইআইটি খড়্গপুরের জিমখানায় পুতুল নাটকের আয়োজন করা হয়। অনুষ্ঠান-স্থলে ‘এক ভারত, শ্রেষ্ঠ ভারত’ শীর্ষক একটি প্রদর্শনীরও আয়োজন করা হয়। দু’দিনের এই প্রদর্শনীতে জনসাধারণের কাছে এই কর্মসূচির গুরুত্ব ও লক্ষ্য তুলে ধরা হয়। দিশা, হিরাদি হাইস্কুল এবং বেনাপুর গার্সল হাইস্কুলে প্রায় ২০০ ছাত্রছাত্রী এই অনুষ্ঠানে অংশ নেয়।
তেসরা ফেব্রুয়ারি দ্বিতীয় দিনে কলকাতার সঙ্গীত শিক্ষালয় বিস্তারের ছাত্রছাত্রীরা একটি অভিনব ভারতীয় রাগসঙ্গীত পরিবেশন করে বাদ্যযন্ত্রের সাহায্যে। প্রান্তিক শ্রেণী থেকে আগত অনেক বিদ্যালয় শিক্ষার্থীরা অনেকেই এই প্রথম ভারতীয় রাগসঙ্গীত সংস্কৃতির সঙ্গে পরিচিত হওয়ার সুযোগ পেলেন।
আনুষ্ঠানিক পুরস্কার বিতরণ এবং বিস্তারে সেনিয়া-শাহজাহানপুর ঐক্যবাদন অনুষ্ঠানের সভাপতিত্ব করেন খড়্গপুর আইআইটি-র রেজিস্ট্রার অধ্যাপক বি এন সিং। ছাত্র সম্বন্ধীয় ডিন অধ্যাপক সোমেশ কুমার, জিমখানার সভাপতি ও ‘এক ভারত, শ্রেষ্ঠ ভারত’-এর নোডাল অফিসার অধ্যাপক উইলিয়াম মোহান্তি, আইআইটি খড়্গপুর এনএসএস – এর কো-অর্ডিনেটর অধ্যাপক বি এম মনোজ এবং অধ্যাপক অমিত শ-ও উপস্থিত ছিলেন।
CG/AP/SB
(Visitor Counter : 29
জলশক্তি মন্ত্রক
জাতীয় গ্রামীণ পানীয় জল কর্মসূচি
নতুন দিল্লি, ৩ ফেব্রুয়ারি, ২০২২
দ্বাদশ পঞ্চবার্ষিকী পরিকল্পনায় রাজ্য / কেন্দ্রশাসিত অঞ্চলগুলি ৫ লক্ষ ৫৬ হাজার গ্রামে বিশুদ্ধ পানীয় জল সরবরাহের লক্ষ্য স্থির করে। যে সমস্ত গ্রামীণ পরিবারে দৈনিক বিশুদ্ধ পানীয় জলের যোগান ৪০ লিটারের কম এবং যেখানে ভূগর্ভস্থ জল বিভিন্ন কারণে দূষিত, সেখানে অতিরিক্ত বিশুদ্ধ পানীয় জল সরবরাহের সিদ্ধান্ত হয়। এখনও পর্যন্ত দেশে ৫ লক্ষ ৯২ হাজার গ্রামে বিশুদ্ধ পানীয় জল সরবরাহ করা হচ্ছে।
ভারত সরকার ২০১৯-এর আগস্ট থেকে রাজ্যগুলির সহায়তায় জল জীবন মিশন রূপায়ণ করছে। এই কর্মসূচির উদ্দেশ্য হল, ২০২৪-এর মধ্যে প্রতিটি গ্রামীণ পরিবারে পাইপবাহিত জল সংযোগ পৌঁছে দেওয়া। কর্মসূচি রূপায়ণে সারা দেশে একাধিক কর্মপরিকল্পনা গ্রহণ করা হয়েছে। এরমধ্যে রয়েছে, রাজ্য ও কেন্দ্রশাসিত অঞ্চলগুলির সঙ্গে কর্মসূচির রূপায়ণের অগ্রগতি নিয়ে নিয়মিত পর্যালোচনা বৈঠক ও নজরদারি, দক্ষতা বৃদ্ধি, প্রশিক্ষণ, কর্মসূচি রূপায়ণের সেরা পন্থা-পদ্ধতি আদান-প্রদান প্রভৃতি। লোকসভায় আজ এক লিখিত জবাবে এই তথ্য দেন জল শক্তি প্রতিমন্ত্রী শ্রী প্রহ্লাদ সিং প্যাটেল। তিনি আরও জানান, পশ্চিমবঙ্গে ২০১৬-১৭ পর্যন্ত পূর্ববর্তী জাতীয় গ্রামীণ পানীয় জল কর্মসূচির মাধ্যমে ৪,৭৬৬টি গ্রামকে চিহ্নিত করা হয়। অবশ্য ধার্য লক্ষ্যমাত্রার পরিবর্তে ৫,২১৭টি গ্রামে পাইপ বাহিত জল সংযোগ পৌঁছে দেওয়া হয়েছে।
CG/BD/AS/
(Visitor Counter : 81
স্বাস্থ্যওপরিবারকল্যাণমন্ত্রক
মহারাষ্ট্র, পাঞ্জাব, গুজরাট, ছত্তিশগড়, কর্ণাটক এবং তামিলনাডুতে দৈনিক আক্রান্তের ঘটনায় বৃদ্ধি; দৈনিক আক্রান্তের প্রায় ৮১ শতাংশই এই রাজ্যগুলিতে
কোভিড-১৯ টিকাকরণ প্রায় ৫ কোটি
দেশে গত ২৪ ঘণ্টায় রেকর্ড ৩২ লক্ষ ৫৩ হাজারের বেশি টিকাকরণ
নয়াদিল্লি, ২৩ মার্চ ২০২১
মহারাষ্ট্র, পাঞ্জাব, কর্ণাটক, গুজরাট, ছত্তিশগড় ও তামিলনাডু – এই ৬টি রাজ্যে দৈনিক আক্রান্তের ঘটনা ক্রমবর্ধমান। এই রাজ্যগুলিতে গত ২৪ ঘণ্টায় ৪০ হাজার ৭১৫ জন নতুন করে আক্রান্ত হয়েছেন, যা সারা দেশে মোট আক্রান্তের ৮০.৯০ শতাংশ। মহারাষ্ট্রে একদিনেই সর্বাধিক ২৪ হাজার ৬৪৫ জন আক্রান্ত হয়েছেন। পাঞ্জাবে আক্রান্তের সংখ্যা ২ হাজার ২৯৯। অন্যদিকে, গুজরাটে আক্রান্তের সংখ্যা ১ হাজার ৬৪০। উপরোক্ত ঐ ৬টি রাজ্য বাদে দিল্লি, মধ্যপ্রদেশ, হরিয়ানা ও রাজস্থানে দৈনিক আক্রান্তের ঘটনায় ক্রমাগত বৃদ্ধি লক্ষ্য করা যাচ্ছে।
ফেব্রুয়ারি মাসের মাঝামাঝি আক্রান্তের সংখ্যা সর্বনিম্ন হওয়ার পর দেশে আবার সুস্পষ্টভাবে আক্রান্তের সংখ্যা বাড়ছে। আজ এই সংখ্যা দাঁড়িয়েছে ৩ লক্ষ ৪৫ হাজার ৩৭৭। গত ২৪ ঘণ্টায় আক্রান্তের সংখ্যা ১০ হাজার ৭৩১ বেড়েছে। দেশে সুস্পষ্টভাবে করোনায় আক্রান্তের ৭৫.১৫ শতাংশই মহারাষ্ট্র, কেরল ও পাঞ্জাব থেকে। কেবল মহারাষ্ট্রেই আক্রান্তের এই হার ৬২.৭১ শতাংশ। আক্রান্তের সংখ্যা দ্বিগুণ হওয়ার সময় ২০২১ সালের পয়লা মার্চ ৫০৪ ঘণ্টা ৪০ মিনিট থেকে কমে ২৩ মার্চ দাঁড়িয়েছে ২০২ ঘণ্টা ৩০ মিনিট।
সারা দেশে কোভিড টিকাকরণ অভিযানের আওতায় আজ সকাল ৭টা পর্যন্ত ৪ কোটি ৮৪ লক্ষ ৯৪ হাজার ৫৯৪ জনকে টিকার ডোজ দেওয়া হয়েছে। অন্যদিকে, আজ টিকার প্রথম ডোজ গ্রহীতা সুফলভোগীর সংখ্যা ৪ কোটি ৬ লক্ষ ৩১ হাজার ১৫৩ হয়েছে। দেশে মোট টিকাকরণের মধ্যে ৭৮ লক্ষ ৫৯ হাজার ৫৭৯ জন স্বাস্থ্য কর্মী প্রথম ডোজ, ৪৯ লক্ষ ৫৯ হাজার ৯৬৪ জন দ্বিতীয় ডোজ এবং করোনার বিরুদ্ধে লড়াইয়ে অগ্রভাগে থাকা ৮২ লক্ষ ৪২ হাজার ১২৭ জন কর্মী প্রথম ডোজ ও ২৯ লক্ষ ৩ হাজার ৪৭৭ জন কর্মী দ্বিতীয় ডোজ পেয়েছেন। একাধিক উপসর্গবিশিষ্ট ৪৫ বছরের বেশি বয়সী ৪২ লক্ষ ৯৮ হাজার ৩১০ জন সুফলভোগী টিকার প্রথম ডোজ এবং ৬০ বছরের বেশি বয়সী ২ কোটি ২ লক্ষ ৩১ হাজার ১৩৭ জন সুফলভোগী প্রথম ডোজ পেয়েছেন।
টিকাকরণ অভিযানের ৬৬তম দিনে  ৩২ লক্ষ ৫৩ হাজার ৯৫টি টিকার ডোজ দেওয়া হয়েছে। এর মধ্যে ২৯ লক্ষ ৩ হাজার ৩০ জন সুফলভোগী প্রথম ডোজ এবং ৩ লক্ষ ৫০ হাজার ৬৫ জন সুফলভোগী দ্বিতীয় ডোজ পেয়েছেন।
ভারতে করোনায় সুস্থতার সংখ্যা আজ দাঁড়িয়েছে ১ কোটি ১১ লক্ষ ৮১ হাজার ২৫৩। জাতীয় স্তরে সুস্থতার হার ৯৫.৬৭ শতাংশ। দেশে গত ২৪ ঘণ্টায় আরোগ্য লাভ করেছেন ২৯ হাজার ৭৮৫ জন।
দেশে গত ২৪ ঘণ্টায় করোনায় ১৯৯ জনের মৃত্যু হয়েছে। এর মধ্যে ৬টি রাজ্যে মৃত্যু হার ৮০.৪ শতাংশ। কেবল মহারাষ্ট্র ও পাঞ্জাবে ৫৮ জন করে মারা গেছেন। অন্যদিকে, কেরল ও ছত্তিশগড়ে মারা গেছেন ১২ জন করে।
দেশে গত ২৪ ঘণ্টায় ১৪টি রাজ্য ও কেন্দ্রশাসিত অঞ্চলে করোনায় মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – জম্মু ও কাশ্মীর, গোয়া, উত্তরাখন্ড, ওডিশা, লাক্ষাদ্বীপ, সিকিম, লাদাখ, মণিপুর, মেঘালয়, মিজোরাম, আন্দামান ও নিকোবর দ্বীপপুঞ্জ প্রভৃতি।